U 18h počela je prosvjedna šetnja u Mostaru protiv izbora Željka Komšića u Predsjedništvo BiH glasovima Bošnjaka.

Okupljeni su došli do ureda člana Predsjedništva iz hrvatskog naroda. Pale svijeće za preminulu demokraciju.

> Hrvatski studenti Sveučilišta u Mostaru odbacili Komšićevu ponudu: ‘Lažno se predstavlja kao Hrvat, on je za nas persona non grata’

> Komšić najavio zatvaranje Čovićevog ureda u Mostaru i gašenje nastave na hrvatskom u školama u BIH

Ispred Građevinskog fakulteta Sveučilišta u Mostaru skupilo se nekoliko tisuća ljudi i krenuli su prema Uredu hrvatskog člana Predsjedništva BiH.

“Želimo dati do znanja svim građanima Federacije BiH da postoje mladi ljudi koji su uglavnom hrvatske narodnosti da se poštuju naši interesi, naši zahtjevi, jer se s nama, na kraju krajeva, mora graditi bih i ako žele dobro Bosni i Hercegovini da trebaju ubuduće uvažavati interese nas mlađih i inače našeg naroda u BiH”, rekao je Petar Ćavar, jedan od prosvjednika, izvještava Bljesak.info.

Prosvjednici imaju transparente, a jedan od njih je glasio ”Not my president”.

Danijel Jurić, donedavno student Pravnog fakulteta SUM-a, sada nezadovoljni građanin je rekao kako ga zabrinjava izbor Komšića za Predsjedništvo, prenosi portal Grude.com.

”Nas, većinu ovdje, zabrinjava i najviše tišti način na koji je gospodin Komšić izabran za hrvatskog člana Predsjedništva. Naime, on je u potpunosti u pravu kada kaže da Ustav BiH ne govori o hrvatskom, srpskom, bošnjačkom članu Predsjedništva nego o članovima da je iz reda tog i tog naroda. Međutim, činjenica je da Hrvati u svojoj velikoj većini nisu glasovali za gospodina Komšića. Gospodin Komšić je izabran u svoju funkciju koju trenutno obnaša kao i 2006. i 2010. godine glasovima, većinski, bošnjačkog naroda. Tako možemo primijetiti da je gospodin Komšić dobio glasove u sredinama gdje Hrvata gotovo i nema”, rekao je Jurić i dodao:

> Veleposlanstvo SAD-a: ‘Komšić legalno izabran predstavnik Hrvata’ – Dodik se s tim ne slaže

> (VIDEO) Željko Komšić: ‘Točno je, moj je otac bio ljuti komunist, ali ja sam Hrvat, odgajan sam u tom duhu’

”Gospodin Komšić, nije ni 2006. ni 2010. godine, svojim izjavama ne doprinosi i međuljudskim odnosima i suradnji među tri konstitutivna naroda, tako da smatramo da gospodin Komšić svojim ponašanjem, prije svega stvaranjem neke atmosfere straha, nekakve atmosfere sukoba između naroda i stvaranja svojevrsnih sukoba i animoziteta prema Republici Hrvatskoj, prema Republici Srbiji, neće doprinijeti nikakvom poboljšanju u stvaranju međunacionalnih odnosa u BiH”

Podržite nas! Kako bismo Vas mogli nastaviti informirati o najvažnijim događajima i temama koje se ne mogu čitati u drugim medijima, potrebna nam je Vaša pomoć. Molimo Vas podržite Narod.hr s 50, 100, 200 ili više kuna. Svaka Vaša pomoć nam je značajna! Hvala Vam! Upute kako to možete učiniti možete pronaći OVDJE

Izvor: narod.hr/bljesak.info/grude.com